கேள்வி: சேரலர் என்பது என்ன?
பதில்: சேரநாட்டு மக்கள் சேரலர். சுள்ளியம் பேரியாறு பாய்ந்த சேர்ப்பு கடலும் நிலமும் சேரும் கடற்கரை நாடே நேரநாட்டின் தலைமைப் பகுதி. சேரலர் சுள்ளியம் பேரியாற்று வெண் நுரை கலங்க, யவனர் தந்த வினைமாணு நன்கலம் - அகநானூறு 149-7, இதன் வேந்தன் களங்காய்க்கண்ணி நார்முடிச்சேரல், ‘சேரலர் வேந்து’ எனப் பாராட்டப்படுகிறான். பதிற்றுப்பத்து 38-8, கொங்கு நாடு கருவூர் தலைநகராகக் கொண்டு ஆண்ட செல்வக் கடுங்கோ வாழியாதன் இரும்பொறை ‘சேரலர் மருகன்’ எனப் பாராட்டப்படுகிறான். பதிற்றுப்பத்து 63-16 மருகன் என்றால் மரபில் வந்தவன் என்பது பொருள். காரி ஓரி கொன்று கொல்லி நாட்டைச் சேரலர்க்கு ஈந்தான். அகநானூறு 209-14 இமயவரம்பன் நெடுஞ்சேரலாதன் என்னும் பெயரில் உள்ள ‘சேரல்’ என்னும் பெயரே இவன் சேரலர் பெருமான் என்பதை விளக்குகிறது.